NARIADENIE KOMISIE (ES) č. 2152/2004
zo 16. decembra 2004,
ktorým sa zrušuje nariadenie (ES) č. 238/2004 o vypísaní verejnej súťaže na poskytnutie zníženia dovozného cla na dovoz ciroku do Španielska z tretích krajín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1784/2003 z 29. septembra 2003 o spoločnej organizácii trhu s obilninami (1) a najmä na jeho článok 12 ods. 1,
keďže:
(1)
Nariadenie Komisie (ES) č. 1839/95 z 26. júla 1995 o ustanovení podrobných pravidiel pre uplatňovanie colných kvót na dovoz kukurice a ciroku do Španielska a dovoz kukurice do Portugalska (2) stanovilo potrebné osobitné pravidlá na uskutočňovanie verejných súťaží.
(2)
Z hospodárskych dôvodov je vhodné zrušiť verejnú súťaž ustanovenú v nariadení Komisie (ES) č. 238/2004 (3).
(3)
Opatrenia uvedené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Nariadenie (ES) č. 238/2004 sa zrušuje.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. decembra 2004